*Projekts*

Jelgavas novada dome

**LĒMUMS**

Jelgavā

2024.gada martā Nr.\_\_\_

**Par nekustamā īpašuma atsavināšanu par nosacīto cenu (“Rudzuvārpas”, Līvbērzes pag.)**

# Izskatot SIA “Agrofirma Jelgava”, reģistrācijas Nr.40003078944, juridiskā adrese: “Darbnīcas”, Bērzes pag., Dobeles nov., LV-3732, valdes locekļa Edgara Silakalna 2023.gada 25.oktobra iesniegumu, kas reģistrēts Jelgavas novada pašvaldībā (turpmāk -Pašvaldība) ar Nr.JNP/3-19.1/23/781, ar ierosinājumu atsavināt Pašvaldībai piederošu neapbūvētu zemes vienību “Rudzuvārpas”, Līvbērzes pagastā, Jelgavas novadā, atbilstoši Publiskas personas mantas atsavināšanas likuma 4.panta ceturtās daļas 8.punktam, konstatēts:

1. Nekustamais īpašums ar kadastra Nr.54620080148 “Rudzuvārpas”, Līvbērzes pagasts, Jelgavas novads, kura sastāvā ir zemes vienība 0,4030 ha platībā ar kadastra apzīmējumu 54620080089, 07.09.2023. ir reģistrēts Līvbērzes pagasta zemesgrāmatas nodalījumā Nr.100000731956 uz Pašvaldības vārda.
2. Starp Pašvaldību un SIA “Agrofirma Jelgava” 2012.gada 26.janvārī ir noslēgts Lauku apvidus zemes nomas līgums Nr.6 par īpašuma “Vārpinieki”, tajā skaitā zemes vienības “Rudzuvārpas” 0,4030 ha platībā ar kadastra apzīmējumu 54620080089 nomu.
3. Saskaņā ar Publiskas personas mantas atsavināšanas likuma 4. panta ceturtās daļas 8.punktu publiskas personas nekustamā īpašuma atsavināšanu var ierosināt persona, kurai [Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā](https://likumi.lv/ta/id/111962-valsts-un-pasvaldibu-ipasuma-privatizacijas-un-privatizacijas-sertifikatu-izmantosanas-pabeigsanas-likums) noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.
4. Iesniegtais atsavināšanas ierosinājums ir noformēts atbilstoši Ministru Kabineta 2011.gada 1.februāra noteikumos Nr.109 “Kārtība, kādā atsavināma publiskas personas manta” noteiktajām prasībām; nepastāv minēto noteikumu 8. un 9.punktā noteiktie atsavināšanas apturēšanas nosacījumi, t.i., ierosinātajam nav nekustamā īpašuma nodokļa un nomas maksas parādi.
5. Ar Jelgavas novada domes 2023.gada 29.novembra lēmumu Nr.27 (pielikums protokolam Nr.25/2023) “Par nekustamā īpašuma nodošanu atsavināšanai par nosacīto cenu (“Rudzuvārpas”, Līvbērzes pag.)” nolemts nodot atsavināšanai par nosacīto cenu SIA “Agrofirma Jelgava”, reģistrācijas Nr.40003078944, nekustamo īpašumu “Rudzuvārpas”, Līvbērzes pagasts, Jelgavas novads.
6. Saskaņā ar Pašvaldības mantas novērtēšanas, aprites un atsavināšanas komisijas 2024.gada 13.februāra lēmumu (sēdes protokols Nr.3), ņemot vērā sertificēta nekustamā īpašuma vērtētāja veikto novērtējumu, nekustamajam īpašumam “Rudzuvārpas”, Līvbērzes pagasts, Jelgavas novads, noteikta nosacītā cena 4500 EUR (četri tūkstoši pieci simti *euro*).

Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 8.punktu, 5.panta pirmo un piekto daļu, 37.panta pirmās daļas 4.punktu, 44.panta septīto daļu, Ministru kabineta 2011.gada 1.februāra noteikumu Nr.109 “Kārtība, kādā atsavināma publiskas personas manta” 11.punkta 11.5.apakšpunktu, Jelgavas novada domes 2023.gada. 29.novembra lēmumu Nr.27 (pielikums protokolam Nr.25/2023) “Par nekustamā īpašuma nodošanu atsavināšanai par nosacīto cenu (“Rudzuvārpas”, Līvbērzes pag.)” un Pašvaldības mantas novērtēšanas, aprites un atsavināšanas komisijas 2024.gada 13.februāra lēmumu (protokols Nr.3), Jelgavas novada dome **nolemj**:

1. Apstiprināt nekustamā īpašuma “Rudzuvārpas”, Līvbērzes pagastā, Jelgavas novadā, kadastra numurs 54620080148, kura sastāvā reģistrēta zemes vienība 0,4030 ha platībā ar kadastra apzīmējumu 54620080089, nosacīto cenu 4500 EUR (četri tūkstoši pieci simti *euro*).
2. Nosūtīt SIA “Agrofirma Jelgava”, reģistrācijas Nr.40003078944, piedāvājumu izmantot pirmpirkuma tiesības uz nekustamo īpašumu “Rudzuvārpas”, Līvbērzes pagasts, Jelgavas novads ar kadastra numuru 54620080148 par apstiprināto nosacīto cenu.
3. Pēc SIA “Agrofirma Jelgava”, reģistrācijas Nr.40003078944, piekrišanas saņemšanas par pirmpirkuma tiesību izmantošanu, uzdot domes priekšsēdētājam slēgt pirkuma līgumu, paredzot, ka pilna samaksa veicama normatīvajos aktos noteiktā kārtībā.
4. Pārdodot īpašumu uz nomaksu, piešķirt personai tiesības nostiprināt iegūto īpašumu zemesgrāmatā uz sava vārda, ja vienlaikus zemesgrāmatā tiek nostiprināta ķīlas tiesība par labu atsavinātājam līdz pilnas pirkuma summas samaksai.

Domes priekšsēdētājs M.Lasmanis

Iveta Ritere, 25640976